झिंनिम्ह ओलम्पियनत

प्राचीन ग्रीक धर्म व पौराणिक बाखनय् **झिंनिम्ह ओलम्पियनत** ग्रीक देवलोकया मू द्यःत ख। थ्व द्यःतेगु झ्वलय् सामान्यतया जिउस/ज्युस, पोसाइडन, हेरा, डेमिटर , एफ्रोडाइटी, एथेना, आर्टेमिस, अपोलो, एरिज, हेफेस्टस, हर्मिज, व हेस्तिया वा दायोनिससय् छम्ह यात कायेगु या। इमित ओलम्पियन धाइ छाय् धाःसा परम्परा कथं इपिं ओलम्पस च्वापुगुंया च्वकाय् च्वनाच्वंगु दु।

झिंनिम्ह ओलम्पियनतेत त्वःता झिंनिम्ह द्यःया मेमेगु नं यक्व पन्थय् पुचः दु।

## ओलम्पियनत
ओलम्पियनत द्यःया जाति खः। ग्रीक बाखँ कथं थ्व जातिइ मूल रुपं अमरतेगु स्वंगुगु व प्यंगूगु पुस्तायापिं दु। ओलम्पियनतेत ग्रीक प्यान्थियन(द्यःपुच:)य् मू द्यःया रुपय् पुज्याइ व ओलम्पस पर्वःया च्वकाय् इमिगु निवासया कारणं इमिगु नां ओलम्पियन जूगु ख। इमिसं झि-दँया द्यःतय्गु युद्धय् थःगु सर्वोच्चता प्राप्त याःगु ख। थ्व युद्धय् जिउसं थः दाजुकिजा तःकेहेंपिन्त थःगु नेतृत्त्वय् न्हापाया पुस्ताया अमर शासक टाइटनतेत बुकूगु ख। टाइटनत धाःसा आदिम द्यःत गाइया व युरेनसया मस्त ख। थुपिं फुक्कं द्यःया छगू परिवार ख। थ्व परिवारय् दकलय् महत्वपूर्ण ओलम्पियनत धाःसा टाइटनत क्रोनस व रियाया न्हापांगु पुस्ताया सन्तान: जिउस, पोसाइडन, हेरा, डेमिटर व हेस्टिया ख। थ्व नापं जिउसया मू सन्तानत: एफ्रोडाइटी, एथेना, आर्टेमिस, अपोलो, एरिज, हेफेस्टस, हर्मिज व डायोनाइसस ख। हेडिज धाःसा ग्रीक प्यान्थियनया छम्ह मू द्यः व जिउस व मेपिं न्हापांगु पुस्ताया ओलम्पियनया किजा जुसां वय्कःयागु क्षेत्र पाताललोकय् ओलम्पस स्वया तापाःगुलिं वय्कःयात सामान्यतया ओलम्पियनय् छम्हया रुपय् कायेगु मया। ओलम्पिक द्यःतेत थःनिक (Chthonic) द्यःतेगु विपरीतया रुपय् कायेगु या। थःनिक द्यःत हेडिज व वय्कःया कलाः पर्सेफोन ओलम्पियन द्यः स्वया बलिया विधिं पाः। हेडिज व पर्सेफोनया बलि बोथ्रोस (βόθρος , "गाः") वा मेगारोन (μέγαροkenν "क्वबाःगु क्वथा")य् बि धाःसा ओलम्पियनतेगु बलि तःजागु मन्दप(altar)य् बि।

ओलम्पियन द्यःया शास्त्रीय ल्याः झिंनिगू ख, तर च्वय् न्ह्यथनातःपिं (झिंस्वम्ह) मू ओलम्पियन त्वताः ओलम्पसया मेमेपिं यक्व बासिन्दात नं दु। इमित थुकथं ओलम्पियनया रुपय् कायेफु। हेराक्लिज थःगु दैवीकरण (Apotheosis) धुंका ओलम्पसया बासिन्दा जुल व मेम्ह ओलम्पियन बासिन्दा हेबे (Hebe) नाप इहिपा यात। प्राचीन ग्रीक इतिहासकार डायोडोरस सिकुलस (Diodorus Siculus)या कथं गुलिसिनं हेराक्लिसयात झिंनिम्ह मध्ये छम्हया थाय् बियातःगु दु, तर थुकिया अर्थ मूल झिंनिम्ह मध्ये छम्हयात "पितिना छ्वयेगु" जुइगुलिं थ्व प्रस्ताव अस्वीकार जुल। इलियादय् देवी थेमिस, गुम्ह झिंनिम्ह टाइटनया धलखय् दु, मेमेपिं द्यःतेगु नापं ओलम्पसय् च्वनि धकाः च्वयातःगु दु। अतः, वय्कः छगू हे इलय् टाइटन व ओलम्पियन जुयादी। हेसियडया कथं स्टिक्स(Styx)या मस्त — जेलस (इर्ष्या), नाइकी(विजय), क्रातोस (शक्ति Strength), व बिया (तिबः Force)तेगु — "जिउसयात त्वःता मेगु छेँ मदु, अले परमेश्वरं इमित यंकीगु बाहेक मेगु छुं नं छेँ मदु, तर इपिं न्ह्याबलें जिउस नापं च्वनी" ("have no house apart from Zeus, nor any dwelling nor path except that wherein God leads them, but they dwell always with Zeus")। ओलम्पियनया रुपय् कायेफुगु मेमेपिं दथुइ होरेपिं( Horae), ग्रेसपिं (Graces) , म्युजपिं (Muses) , एइलेथिया (Eileithyia) , आइरिस (Iris) , डायोन (Dione) व ग्यानिमेड(Ganymede) ला। 

## धलः
झिंनिम्ह ओलम्पियन द्यःतेगु शास्त्रय् छगू हे धलः दयेकातःगु मदु। झिंनिम्हया धलखय् आपालं दुथ्यानातपिं झिंस्वम्ह ग्रीक द्यः व देवी नापं इमिगु रोमन समकक्षत क्वसंया धलखय् बियातःगु दु।


;Notes
 Romans also associated Phoebus with Helios and the sun itself, however, they also used the Greek name: *Apollo*.
 According to an alternate version of her birth, Aphrodite was born of Uranus, Zeus' grandfather, after Cronus threw his castrated genitals into the sea. This supports the etymology of her name, "foam-born". As such, Aphrodite would belong to the same generation as Cronus, Zeus' father, and would technically be Zeus' aunt. *See [[Aphrodite#Birth|the birth of Aphrodite]]*


## स्वयादिसँ
* ओलम्पियन

## लिधंसा

पुचः:प्राचीन ग्रीस